techiaith/cofnodycynulliad_en-cy huggingface dataset:
English: I would like to request a statement from the Minister for Climate Change on actions the Welsh Government are taking to accelerate energy efficiency improvements to Wales's social housing stock. Recently, Friends of the Earth Cymru unveiled their list of the coldest neighbourhoods in Wales. They calculated the energy crisis hotspots using statistics on consumption and fuel price. These results were combined with neighbourhood-level data from the Welsh index of multiple deprivation to identify those areas with above-average energy costs and below-average incomes. This revealed the coldest neighbourhoods where homes were hardest to heat. In my region of South Wales West, we saw three neighbourhoods ranking in the top-10 coldest. Trefnydd, local authorities are spending millions on improvements to social housing, yet homes in these communities remain amongst the hardest to heat in Europe. As Russia's illegal war in Ukraine continues to fuel the energy crisis, and as Wales is plunged into an Arctic freeze, it is therefore an opportune time for the Welsh Government to outline what actions it is taking to improve the energy efficiency of social housing stock in the coldest neighbourhoods in Wales. I therefore request a statement from the Minister for Climate Change as soon as possible. Thank you.
Welsh: Hoffwn i ofyn am ddatganiad gan y Gweinidog Newid Hinsawdd am gamau mae Llywodraeth Cymru yn eu cymryd i gyflymu gwelliannau effeithlonrwydd ynni i stoc tai cymdeithasol Cymru. Yn ddiweddar, dadorchuddiodd Cyfeillion y Ddaear Cymru eu rhestr o gymdogaethau oeraf Cymru. Gwnaethon nhw gyfrifo'r mannau argyfwng ynni mwyaf problemus gan ddefnyddio ystadegau ar ddefnydd a phris tanwydd. Cafodd y canlyniadau hyn eu cyfuno â data lefel cymdogaeth o fynegai Cymru o amddifadedd lluosog i nodi'r ardaloedd hynny â chostau ynni uwch na'r cyfartaledd ac incwm is na'r cyfartaledd. Datgelodd hyn y cymdogaethau oeraf lle'r oedd y cartrefi anoddaf eu gwresogi. Yn fy rhanbarth i yng Ngorllewin De Cymru, roedd tair cymdogaeth wedi'i cynnwys ymhlith y 10 oeraf. Trefnydd, mae awdurdodau lleol yn gwario miliynau ar welliannau i dai cymdeithasol, ac eto mae cartrefi yn y cymunedau hyn yn parhau i fod ymhlith y rhai anoddaf i'w gwresogi yn Ewrop. Wrth i ryfel anghyfreithlon Rwsia yn Wcráin barhau i waethygu'r argyfwng ynni, ac wrth i Gymru fynd i gyfnod rhewllyd o'r Arctig, mae'n gyfnod amserol felly i Lywodraeth Cymru amlinellu pa gamau mae'n eu cymryd i wella effeithlonrwydd ynni stoc dai cymdeithasol yn y cymdogaethau oeraf yng Nghymru. Felly, rwy'n gofyn am ddatganiad gan y Gweinidog Newid Hinsawdd cyn gynted â phosibl. Diolch.
English: Thank you. I think the Welsh Government has a very good story to tell about the improvements that we've made to a great number of houses within our housing stock. You'll be aware that, here in Wales, we have some very old housing stock, which has certainly required a great deal of refurbishment. What the Minister has is a rolling programme of schemes that she works closely with local authorities on in relation to energy efficiency.
Welsh: Diolch. Rwy'n credu bod gan Lywodraeth Cymru stori dda iawn i'w hadrodd am y gwelliannau yr ydym ni wedi'u gwneud i nifer fawr o dai o fewn ein stoc dai. Byddwch chi'n ymwybodol bod gennym ni stoc dai hen iawn yma yng Nghymru, ac mae wedi bod angen llawer iawn o waith adnewyddu, yn sicr. Yr hyn sydd gan y Gweinidog yw rhaglen dreigl o gynlluniau y mae hi'n gweithio'n agos gydag awdurdodau lleol arni o ran effeithlonrwydd ynni.
English: I'd like to request a statement, please, on women's safety in urban areas after dark. I've raised the point before about the need for adequate lighting near railway stations and bus stops. I'm concerned that a second local authority in my region has decided to switch off street lights overnight. Newport is set to follow Caerphilly in doing this. I've raised before a number of times the worry that's felt by women, by older people, and those less steady on their feet as well, about how walking about in the dark and not being able to do this would impinge on their freedom in the evenings. This decision could, in effect, imprison many groups of people in their homes after a certain time, and there are worries about crime rates as well. Can a statement please reiterate the importance of safeguarding women's safety in our towns and cities, and could it outline what advice is given to local authorities on this issue, please? Diolch.
Welsh: Hoffwn i ofyn am ddatganiad, os gwelwch yn dda, ar ddiogelwch menywod mewn ardaloedd trefol ar ôl iddi dywyllu. Rwyf i wedi codi'r pwynt o'r blaen bod angen digon o oleuadau ger gorsafoedd rheilffordd a safleoedd bysiau. Rwy'n bryderus bod ail awdurdod lleol yn fy rhanbarth i wedi penderfynu diffodd goleuadau stryd dros nos. Mae disgwyl i Gasnewydd ddilyn Caerffili wrth wneud hyn. Rwyf i wedi codi sawl gwaith cyn hyn y pryder y mae menywod, pobl hŷn, a'r rhai llai sicr ar eu traed hefyd yn teimlo, ynghylch sut y byddai cerdded o gwmpas yn y tywyllwch a methu gwneud hyn yn amharu ar eu rhyddid gyda'r nos. Gallai'r penderfyniad hwn, i bob pwrpas, gaethiwo llawer o grwpiau o bobl i'w cartrefi ar ôl amser penodol, ac mae pryderon am gyfraddau troseddu hefyd. A all datganiad ailbwysleisio pwysigrwydd diogelu menywod yn ein trefi a'n dinasoedd, ac a allai amlinellu pa gyngor sy'n cael ei roi i awdurdodau lleol ar y mater hwn, os gwelwch yn dda? Diolch.
English: Thank you. I think you raise a very important point. When you started to ask me that question, you automatically think, as you say, about women and safety, but I think the point you raise about people who may not be as secure on their feet as many of us are also can impose some real concerns. I will certainly ask the Minister for Social Justice to bring forward a written statement, particularly around the guidance that's given to local authorities.
Welsh: Diolch. Rwy'n credu eich bod chi'n codi pwynt pwysig iawn. Pan ddechreuoch chi ofyn y cwestiwn yna i mi, rydych chi'n meddwl yn awtomatig, fel yr ydych chi'n ei ddweud, am fenywod a diogelwch, ond rwy'n credu bod y pwynt yr ydych chi'n ei godi am bobl nad ydyn nhw o bosibl mor sicr ar eu traed, fel y mae llawer ohonom ni, hefyd yn gallu peri rhai pryderon gwirioneddol. Yn sicr, fe wnaf i ofyn i'r Gweinidog Cyfiawnder Cymdeithasol gyflwyno datganiad ysgrifenedig, yn enwedig ynghylch y canllawiau sy'n cael eu rhoi i awdurdodau lleol.
English: Minister, you'll be aware that, on Friday, the south Wales coroner made a ruling that two nurses who died as a consequence of contracting COVID at work died of an industrial disease. This will clearly have some significant repercussions for the approach of the Welsh Government in dealing with these matters. I've raised issues around public service workers in my own constituency who have had long COVID and have suffered as a consequence of that, and I'd like to ask for a statement from the health Minister on how the Welsh Government will respond to this coroner's ruling. Also, last week, Minister, I visited Llys yr Efail in Blaina. It's a sheltered housing scheme, and I met several residents there who've been asked to contribute towards the heating costs of communal areas. We know that people are already suffering as a consequence of the Tory cost-of-living crisis, and we are also aware that some of the people who live in sheltered hosing are the more vulnerable parts of our community. Would the Welsh Government be able to look at how any support might be provided from here to ensure that some of our most vulnerable people don't have this issue facing them as a consequence of Conservative Party failure?
Welsh: Gweinidog, byddwch chi'n ymwybodol i grwner de Cymru wneud dyfarniad ddydd Gwener bod dwy nyrs a fu farw o ganlyniad i ddal COVID yn y gwaith wedi marw o glefyd diwydiannol. Yn amlwg bydd hyn yn cael rhywfaint o effeithiau sylweddol ar ddull gweithredu Llywodraeth Cymru wrth ymdrin â'r materion hyn. Rwyf i wedi codi materion yn ymwneud â gweithwyr gwasanaethau cyhoeddus yn fy etholaeth i fy hun sydd wedi cael COVID hir ac wedi dioddef o ganlyniad i hynny, a hoffwn i ofyn am ddatganiad gan y Gweinidog Iechyd ar sut y bydd Llywodraeth Cymru yn ymateb i ddyfarniad y crwner hwn. Hefyd, wythnos diwethaf, Gweinidog, ymwelais â Llys yr Efail yn y Blaenau. Cynllun tai gwarchod ydyw, a chwrddais â nifer o breswylwyr yno sydd wedi cael cais i gyfrannu tuag at gostau gwresogi ardaloedd cymunedol. Rydym ni'n gwybod bod pobl eisoes yn dioddef o ganlyniad i argyfwng costau byw'r Torïaid, ac rydym ni hefyd yn ymwybodol mai rhai o'r bobl sy'n byw mewn tai gwarchod yw'r rhannau mwy agored i niwed o'n cymuned. A fyddai modd i Lywodraeth Cymru ystyried sut y byddai modd darparu unrhyw gymorth yma er mwyn sicrhau nad yw rhai o'n pobl fwyaf agored i niwed yn wynebu'r broblem hon o ganlyniad i fethiant y Blaid Geidwadol?
English: Thank you. My initial answer to your first request is that I know the Minister for Health and Social Services is looking with the health board at the detail of the ruling that came forward to understand what broader lessons may need to be learned. It was deeply concerning to hear that report last week in relation to the two nurses. On your second point around costs facing people who live in sheltered accommodation and being requested to put funding forward towards the cost of heating communal areas, I know the Minister for Climate Change is very aware of these concerns. Obviously, housing associations themselves are under pressures around increasing costs, and extra-care accommodation and older person's housing are also under the same pressures as everybody else. I know the Minister is working closely with them and has made some recent announcements. Obviously, the Welsh Government is absolutely committed to doing all we can to support the people of Wales in these very challenging times.
Welsh: Diolch. Fy ateb cychwynnol i'ch cais cyntaf yw fy mod i'n gwybod bod y Gweinidog Iechyd a Gwasanaethau Cymdeithasol yn ystyried gyda'r bwrdd iechyd fanylion y dyfarniad a gafodd ei gyflwyno er mwyn deall pa wersi ehangach y gallai fod angen eu dysgu. Roedd yn destun pryder mawr clywed yr adroddiad hwnnw yr wythnos ddiwethaf am y ddwy nyrs. O ran eich ail bwynt ynghylch costau y mae pobl sy'n byw mewn llety gwarchod yn eu hwynebu a bod gofyn iddyn nhw roi arian tuag at y gost o wresogi ardaloedd cymunedol, rwy'n gwybod bod y Gweinidog Newid Hinsawdd yn ymwybodol iawn o'r pryderon hyn. Yn amlwg, mae cymdeithasau tai eu hunain dan bwysau ynghylch costau cynyddol, ac mae llety gofal ychwanegol a thai pobl hŷn hefyd dan yr un pwysau â phawb arall. Rwy'n gwybod bod y Gweinidog yn gweithio'n agos gyda nhw ac wedi gwneud rhai cyhoeddiadau yn ddiweddar. Yn amlwg, mae Llywodraeth Cymru wedi ymrwymo'n llwyr i wneud popeth o fewn ein gallu ni i gefnogi pobl yng Nghymru yn ystod y cyfnod heriol iawn hwn.
English: Good afternoon, Minister. You may recall that, on 15 November, during the business statement, I called for a Welsh Government statement outlining the full economic costings of the introduction of the default 20 mph speed limit in Wales. I requested this on the back of a letter that all councillors in Wales received from the Government outlining that the 20 mph speed limit change would save the public purse around £100 million in the first year. But, what it failed to do was outline the economic cost to Wales of around £4.5 billion, which is from the Welsh Government's own explanatory memorandum. On 15 November, you did state, and I quote: 'I will ask the Deputy Minister for Climate Change to come forward with a written statement on that issue.' Since then, we have seen numerous news articles, including from the BBC and WalesOnline, outlining the £4.5 billion hit to the economy. So, I wonder, Minister, when we should anticipate seeing this statement that you committed to on 15 November.
Welsh: Prynhawn da, Gweinidog. Efallai eich bod chi'n cofio fy mod i, ar 15 Tachwedd, yn ystod y datganiad busnes, wedi galw am ddatganiad gan Lywodraeth Cymru yn amlinellu costau economaidd llawn cyflwyno'r terfyn cyflymder diofyn o 20 mya yng Nghymru. Gofynnais i am hyn yn sgil llythyr a gafodd pob cynghorydd yng Nghymru gan y Llywodraeth yn amlinellu y byddai'r newid terfyn cyflymder o 20 mya yn arbed tua £100 miliwn i bwrs y wlad yn y flwyddyn gyntaf. Fodd bynnag, methodd ag amlinellu'r gost economaidd i Gymru o tua £4.5 biliwn, sydd o femorandwm esboniadol Llywodraeth Cymru ei hun. Ar 15 Tachwedd, gwnaethoch chi ddatgan, a dyfynnaf: 'Byddaf i'n gofyn i'r Dirprwy Weinidog Newid Hinsawdd gyflwyno datganiad ysgrifenedig ar y mater hwnnw.' Ers hynny, rydym ni wedi gweld nifer o erthyglau newyddion, gan gynnwys gan y BBC a WalesOnline, yn amlinellu'r ergyd o £4.5 biliwn i'r economi. Felly, tybed, Gweinidog, pryd y dylen ni ddisgwyl gweld y datganiad hwn y gwnaethoch chi ymrwymo iddo ar 15 Tachwedd.
English: I will certainly go back to what I said to you on 15 November and speak to the Deputy Minister to see when he can bring forward that statement.
Welsh: Fe wnaf yn sicr fynd yn ôl at yr hyn a ddywedais i wrthych chi ar 15 Tachwedd a siarad â'r Dirprwy Weinidog i weld pryd y gall ef gyflwyno'r datganiad hwnnw.
English: May I ask for an urgent statement by the Minister for Health and Social Services about the consultation currently underway by the Welsh Health Specialised Services Committee, even though it's very difficult to find information about the consultation regarding changes proposed to fertility treatment in Wales? I'm concerned, although the consultation is still ongoing, and has been extended, that a very poor decision is about to be made in this regard, that could be damaging and could be a retrograde step in terms of the system we currently have. At the moment, women under 40 can have two full cycles, and the proposal is to reduce that to one, even through NICE recommends three cycles. There would be no support at all for women between 40 and 42 years of age in Wales. There is one cycle currently available. And I'm also aware that there are dangers in terms of additional barriers to single people and same-sex couples too. We are in danger here of closing the door on a number of women at a time when they most need this provision. There's disappointment, there's surprise. The Wales fertility network says that we are in a good place at the moment and that this is very disappointing. We should be seeking ways of helping people on their journey to pregnancy, but these plans certainly are a retrograde step.
Welsh: A gaf i ofyn am ddatganiad brys gan y Gweinidog Iechyd a Gwasanaethau Cymdeithasol am yr ymgynghoriad sy'n digwydd ar hyn o bryd gan Bwyllgor Gwasanaethau Iechyd Arbenigol Cymru, er bod hi'n anodd iawn dod o hyd i wybodaeth am yr ymgynghoriad, ynglŷn â newidiadau sy'n cael eu cynnig i wasanaethau ffrwythlondeb yng Nghymru? Dwi'n ofni, er bod yr ymgynghoriad yn dal i barhau, ac wedi cael ei ymestyn rywfaint, fod yna benderfyniad gwael iawn ar fin cael ei wneud yn fan hyn, allai fod yn niweidiol iawn ac yn gam yn ôl o'r system sydd gennym ni ar hyn o bryd. Ar hyn o bryd, mae merched o dan 40 yn cael dau gylched llawn, a'r cynnig ydy mynd i un, er bod NICE yn argymell tri. Fyddai yna ddim cefnogaeth o gwbl i ferched rhwng 40 a 42 yng Nghymru. Mae yna un gylched ar gael ar hyn o bryd. A dwi hefyd yn ymwybodol bod yna beryglon o ran rhwystrau ychwanegol ar gyfer pobl sengl a chyplau un rhyw hefyd. Rŵan, mi ydyn ni yma mewn peryg fan hyn o gau y drws ar nifer fawr o ferched ar yr adeg pan fyddan nhw fwyaf ei angen o. Mae yna siom, mae yna syndod. Mae rhwydwaith ffrwythlondeb Cymru yn dweud ein bod ni mewn lle da ar hyn o bryd a bod hyn yn hynod o siomedig. Mi ddylem ni fod yn chwilio am ffyrdd o helpu pobl ar eu siwrnai i feichiogrwydd, ond mae'r cynlluniau yma yn sicr yn gam yn ôl.
English: I absolutely agree with you that we should be providing that support to anyone who wants to have a family, and people who particularly have got fertility issues. You mentioned there was a consultation, and I am aware that the Welsh Health Specialised Services Committee are currently reviewing the policy and considering how to strengthen the support provided for a range of women's health conditions more broadly, but that obviously does include the role of wider professionals looking at fertility issues. So, I don't think a statement at the moment - . I think we should await the responses, but I would urge everybody to put forward their views.
Welsh: Rwy'n cytuno'n llwyr â chi y dylem ni fod yn darparu'r gefnogaeth honno i unrhyw un sydd eisiau cael teulu, ac yn arbennig pobl sydd wedi cael problemau ffrwythlondeb. Gwnaethoch chi grybwyll bod ymgynghoriad, ac rwy'n ymwybodol bod Pwyllgor Gwasanaethau Iechyd Arbenigol Cymru wrthi'n adolygu'r polisi ac yn ystyried sut i gryfhau'r cymorth sy'n cael ei ddarparu ar gyfer amrywiaeth o gyflyrau iechyd menywod yn ehangach, ond mae hynny'n amlwg yn cynnwys rhan gweithwyr proffesiynol ehangach sy'n ystyried materion ffrwythlondeb. Felly, dydw i ddim yn credu y dylid cael datganiad ar hyn o bryd - . Rwy'n credu y dylem ni aros am yr ymatebion, ond byddwn i'n annog pawb i gyflwyno'u barn.
English: Thank you. Well, as you referred in your question, there is a new GP contract coming forward this year, and that's just part of that rolling programme, really, of reform that we have here in Wales of our primary care services. You may be aware that Betsi Cadwaladr University Health Board have a new director of primary care, and I would urge you to write to her - Rachel Page - to see, on that specific case, if she can bring that to a favourable conclusion.
Welsh: Diolch. Wel, fel y cyfeirioch chi ato yn eich cwestiwn, mae yna gytundeb meddygon teulu newydd yn cael ei gyflwyno eleni, ac mae hynny ond yn rhan o'r rhaglen dreigl honno, mewn gwirionedd, o ddiwygio sydd gennym ni yma yng Nghymru o'n gwasanaethau gofal sylfaenol. Efallai eich bod chi'n ymwybodol bod gan Fwrdd Iechyd Prifysgol Betsi Cadwaladr gyfarwyddwr gofal sylfaenol newydd, a byddwn i'n eich annog chi i ysgrifennu ati - Rachel Page - i weld, ar yr achos penodol hwnnw, os gall hi ddwyn hynny i gasgliad ffafriol.
English: You asked for an urgent statement, and I don't think that would be appropriate. This is a matter for Denbighshire County Council. What I would agree with is that as much transparency as possible, I think, is the way forward for every local authority in Wales when they make decisions.
Welsh: Fe wnaethoch chi alw am ddatganiad brys, a dydw i ddim o'r farn y byddai hynny'n briodol. Mater i Gyngor Sir Ddinbych yw hwn. Yr hyn y byddwn i'n cytuno ag ef yw mai bod â chymaint o dryloywder â phosibl, rwy'n credu, yw'r ffordd ymlaen i bob awdurdod lleol yng Nghymru o ran gwneud eu penderfyniadau.
English: The next item is the statement by the Minister for Climate Change on flooding, and I call on the Minister to make her statement - Julie James.
Welsh: Yr eitem nesaf, felly, yw'r datganiad gan y Gweinidog Newid Hinsawdd ar lifogydd, a dwi'n galw ar y Gweinidog i wneud ei datganiad - Julie James.
English: Diolch Llywydd. I welcome the statement today from the Minister, and in particular, my thoughts are also with those who were devastated by flooding. For any of us who have seen it first-hand, it is absolutely devastating. And, there are people to whom it has happened time and time again. Last week, there were two properties in my region that were affected twice - on Thursday and Saturday - and it's just soul destroying. So, I think all of my statements today are made thinking of those people who can't sleep every time it rains heavily now - that concern. And also for those businesses that can't have insurance, or residents who simply have been costed out of insurance, despite a flood Re and such schemes.
Welsh: Diolch Llywydd. Rwy'n croesawu datganiad heddiw gan y Gweinidog, ac yn arbennig, rwy'n meddwl am bob un sydd wedi dioddef difrod yn sgil lifogydd. I unrhyw rai ohonom ni sydd wedi gweld hynny'n uniongyrchol, mae'n beth cwbl ddinistriol. Ac, mae yna bobl y mae hyn wedi digwydd iddyn nhw dro ar ôl tro. Wythnos diwethaf, effeithiwyd ar ddau dŷ yn fy rhanbarth i ddwy waith - ddydd Iau a dydd Sadwrn - ac mae hynny'n gwbl anrheithiol. Felly, rwy'n credu bod pob un o'r datganiadau a wnaf i heddiw yn cael eu gwneud gyda'r bobl hynny mewn cof nad ydyn nhw'n gallu cysgu nawr bob tro mae hi'n glawio yn drwm - am y pryder hwnnw. A'r busnesau hynny hefyd nad ydyn nhw'n gallu cael yswiriant, a thrigolion nad ydynt yn gallu fforddio yswiriant, i bob pwrpas, er gwaethaf Flood Re a chynlluniau o'r fath.
English: Thank you for that statement, Minister. In December, the Red Cross launched its new report, 'Every time it rains', which highlighted that more needs to be done to support communities to better prepare for and recover from flooding. The report raises several points, but most concerning for me were the findings that awareness of flood risk among those living in areas that are at risk of flooding is low, as you've mentioned, Minister. Lack of awareness impacts on many households having inadequate flood insurance and leads people to being unaware of the actions that they can take to prepare for a worst-case scenario. Some communities, like Afon Village in my constituency, have flood volunteer groups, who help alert residents to flood risk, liaise with authorities on blockages in rivers and give out information on what to do with valuables, amongst many other things. We've seen, over the last few years, that flooding and extreme weather events are increasingly becoming the norm, and the emotional and financial cost after a devastating event can be huge, so resources can be better placed in building resilience in the first place. So, what actions are the Welsh Government taking to ensure that those living in areas at risk of flooding in Wales know what to do to prepare for a flood? You've mentioned the review, but what more can be done to promote flood volunteer groups to expand to include more communities that are now at risk?
Welsh: Diolch i chi am y datganiad hwn, Gweinidog. Ym mis Rhagfyr, lansiodd y Groes Goch ei adroddiad newydd, 'Every time it rain s ', a oedd yn tynnu sylw at yr angen i wneud mwy i gefnogi cymunedau i baratoi yn well ar gyfer llifogydd ac adfer ohonyn nhw. Mae'r adroddiad yn codi sawl pwynt, ond y mwyaf pryderus yn fy marn i oedd y canfyddiadau bod ymwybyddiaeth o berygl llifogydd ymhlith y rhai sy'n byw mewn ardaloedd sydd mewn perygl o lifogydd yn isel, fel rydych chi wedi sôn, Gweinidog. Mae diffyg ymwybyddiaeth yn effeithio ar lawer o aelwydydd o ran bod ag yswiriant llifogydd sy'n annigonol ac yn arwain pobl i ddiffyg ymwybyddiaeth o'r camau y gallan nhw eu cymryd i baratoi ar gyfer y sefyllfa waethaf bosibl. Mae gan rai cymunedau, fel Pentref Afon yn fy etholaeth i, grwpiau o wirfoddolwyr llifogydd, sy'n helpu i dynnu sylw trigolion at berygl llifogydd, a chysylltu ag awdurdodau ar rwystrau mewn afonydd a rhoi gwybodaeth ynglŷn â'r hyn i'w wneud gyda phethau gwerthfawr, ymhlith llawer o bethau eraill. Rydym ni wedi gweld, dros y blynyddoedd diwethaf, bod llifogydd a thywydd eithafol yn dod yn gynyddol arferol, ac fe all y gost emosiynol ac ariannol ar ôl digwyddiad dinistriol fod yn enbydus, felly fe ellid rhoi'r adnoddau mewn sefyllfa well o ran meithrin cadernid yn y man cychwynnol. Felly, pa gamau y mae Llywodraeth Cymru yn eu cymryd i sicrhau bod y rhai sy'n byw mewn ardaloedd sydd mewn perygl o lifogydd yng Nghymru yn gwybod beth i'w wneud i baratoi ar gyfer llifogydd? Rydych chi wedi sôn am yr adolygiad, ond beth arall y gellir ei wneud i annog grwpiau llifogydd gwirfoddol i ehangu er mwyn cynnwys mwy o gymunedau sydd mewn perygl erbyn hyn?